Gabriel Attal

Gabriel Attal es un politico de Francia. Il nascet li 16-im de marte 1989 in Clamart e il esset inter li 9-im de januar 2024 e li 5-im de septembre 2024 prim-ministre de Francia. Gabriel Attal es membre del partise Renaissance del presidente Emmanuel Macron.

Personal e professional vive
Li matre de Gabriel Attal, Marie de Couriss, origina de Russia e es adherante del Russ-Ortodox Eclesie  e su patre Yves Attal es de tunesian-judeic orígine.

Gabriel Attal studiat in li universitá Sciences Po e finit it con un magistro in public aferes. Il anc studiat in Paris e jurisprudentie Paris.

Gabriel Attal es homosexual e esset inter 2015 til 2023 in un homosexual relation con li politico Stéphane Séjourné, quel devenit ministre por externi aferes in li guvernament de Attal.

Political cariera
 2006-2016 Gabriel Attal esset membre del Socialist Partise de Francia.
 2012-2017 Gabriel Attal laborat quam consiliero del ministre por social aferes e sanitá Marisol Touraine.
 2014 Gabriel Attal esset electet in li consilie municipal de Vanves.
 2017 Gabriel Attal devenit membre in li partise En Marche (hodie: Renaissance) de Emmanuel Macron.
 2017-2018 Gabriel Attal esset membre del parlament de Francia.
 2020-2022 Portparol del guvernament de Jean Castex.
 2023-2024 Ministre por national education e yunesse in li guvernament de Élisabeth Borne.
 2024 George Attal devenit prim-ministre de Francia ye li 9-im de januar 2024. Pos li electiones parlamentari il perdit su oficie ye li 5-im de septembre 2024.

Categorie:Politicos de Francia